Foto: Doctoriya.com Jigar - inson organizmidagi filtr, shu bois bu organning yaxshi ishlashiga yordam berish uchun to‘g‘ri oziqlanish kerak. "Ortodoks" tibbiy portali jigar uchun foydali mahsulotlar nomini ma’lum qildi. Suli yormasi katta miqdordagi sellyuloza mavjudligi bois jigar uchun mukammal mahsulot hisoblanadi. Olimlarning so‘zlariga ko‘ra, brokkoli ham jigar uchun juda foydali bo‘lib, hatto hujayralarni saratondan himoyalar ekan. Ko‘k choy tarkibidagi katexinlar tufayli juda foydali mahsulotdir. Imkon qadar ko‘proq suv ichish kerak, bodom haqida unutmaslik va vaqti-vaqti bilan qahva ichib turish kerak. Jigarning eng asosiy dushmani esa - yog‘li taomlar, shirinliklar va albatta, spirtli ichimliklar. Shuningdek qadoqlangan chipslar va qotirilgan nonlarni ham kamroq iste’mol qilish tavsiya etiladi.